Lewis Grassic Gibbon

Lewis Grassic Gibbon (13t Februar 1901 - 7t Februar 1935), born James Leslie Mitchell wis a Scots owthor.

Born an fesst up in Aiberdeenshire, he stairtit wirkin as a jurnalist fur the Aberdeen Journal an the Scottish Farmer at the age o 16.  In 1920 he listit wi the Ryal Air Force, wirkin as a clark an spendin some time in the Middle Aest.  In 1928 he quat the RAF an stairtit tae write fou-time.  He wrat monie beuks an shorter warks baith unner his rael name an his nom de plume afore his airlie daith in 1935.

Altho no recogneised in the owthor's lifetime, his trilogy A Scots Quair, an in parteicular its first beuk Sunset Song is conseidert tae be amang the definin warks o the 20t century Scots Renaissance.

The leid he wrate in wis Inglis; the dialogue o his chairacters is meant tae be read as Scots, but is written in an Inglis-like kin o wey for tae mak readin mair eith for Inglis readers. For example, Grassic Gibbon wad write braw as "brave", an siller as "silver".

His beuk Sunset Song his bin translatit intae Spainish, Pols, Czech, Japanese an Roushie amang mony mair leids.

The Grassic Gibbon Centre wis estaiblisht in Arbuthnott in 1991 for tae commemorate the owthor's life an his the fairmaist collect o his warks an memorabilia, gien bi his son.

In 2016 Sunset Song wis votit Scotland's favourite novelle in the BBC Love to Read public vote, afore J.K.Rowling's Harry Potter beuks, Iain Banks's The Wasp Factory nor ither weel-kent novelles ower mony ages. A faitur airticle on the novelle wis screived bi Nicola Sturgeon, wha eeditet a new edition. Sunset Song had bin pit oot oan TV bi BBC Scotland in 1971,1982 and 1983 wi Vivien Heilbron as 'Chris Guthrie', an a new pictur wi Agyness Deyn as Chris, directit bi Terence Davies, wis pit oot in 2016.

List o warks
 Hanno: or the Future of Exploration (1928)
 Stained Radiance: A Fictionist's Prelude (1930)
 The Thirteenth Disciple (1931)
 The Calends of Cairo (1931)
 Three Go Back (1932)
 The Lost Trumpet (1932)
 Sunset Song (1932), the first beuk o the trilogy A Scots Quair
 Persian Dawns, Egyptian Nights (1932)
 Image and Superscription (1933)
 Cloud Howe (1933), the saicont beuk o the trilogy A Scots Quair
 Spartacus (1933)
 Niger: The Life of Mungo Park (1934)
 The Conquest of the Maya (1934)
 Gay Hunter (1934)
 Scottish Scene (1934), wi Hugh MacDiarmid
 Grey Granite (1934), the thrid beuk o the trilogy A Scots Quair
 Nine Against the Unknown (1934)
 The Speak of the Mearns (1982), furthset efter his daith

 See forby 

 Aiberdeenshire

 Scots Renaissance

 Fremmit airtins  
 The Lewis Grassic Gibbon Centre 
 The International Companion to Lewis Grassic Gibbon, Lyall, Scott (2015), pub. Scottish Literature International
Media
 Lewis Grassic Gibbon filmography 
 Sunset Song fir Heicher scholarts BBC bitesize 
 BBC Scotland TV Sunset Song 1971 Pairts 1-3  Pairts 4-6 

Category:Scots writers
Category:1901 births
Category:1935 daiths

 Soorces 

Category:20t-century writers